钦定古今图书集成/明伦汇编/交谊典/第071卷 > 宋册府元龟 > 《金陵与诸贤送权十一昭夷序》李白
## 钦定古今图书集成/明伦汇编/交谊典/第071卷 > 宋册府元龟 > 《金陵与诸贤送权十一昭夷序》李白

斯高，柄秦嬴，世不二，三杰伏草，与汉并出，莽、夷未晖，
耿、邓乃起。自古英达，未必尽用于当年，去就之埋，在
大运耳。我君六叶继圣，熙于元风，三清垂拱，穆然紫
极，天人其一哉！所以青云豪士，散在商钓，四坐明哲，
皆清朝旅人。吾希风广成，荡瀁浮世，素受宝诀，为三
十六帝之外臣。即四明逸老贺知章呼余为“谪仙人”，
盖实录耳。而尝采姹女于江华，收河东于清溪，与天
水权昭夷服勤炉火之业久矣。之子也。冲恬渊静，才
翰峻《发。白》每一篇一札，皆昭夷之所操。吁！舍我而南，
若折两翼。时岁律寒甚，天风苦声，云帆涉汉，冏若绝
电。举目四顾，霜天峥嵘。衔杯叙离，而群子赋诗以出。
饯酒仙翁李白辞。